Disadorn paseet eo bet roet get Jean Lutrot, eil-maer kumun ar Bonoù, ar priz lennegel « Sten-Kidna Le long cours du Bono » da Riwal Huon, evit e romant kentañ : Ar march glas (ti-embann Al Liamm). E 2009 eo bet krouet ar priz-se get kumun ar Bonoù get ar pal brudiñ ha priziiñ ul levr faltazi nevez skrivet hag embannet e brezhoneg. Ur juri  zo bet savet get ar gevredigezh Kerlenn Sten Kidna enta diàr goulenn kumun ar Bonoù. Ar blez-mañ e choarveze a nav den. E 2009 e oa aet ar priz get Mich Beyer (Etrezek an enez, romant), hag e 2010 get Herve Gouedard (Liñvadenn Kastellaodren, danevelloù). 700€ a vez roet bep blez dur skrivagner get ar gumun.    Ar march glase brezhoneg Kreiz Breizh, a dalvez kement hag un takad glas a za àr-wel en oabl pa vez koumoulek ha teñval, àr-lerch ar gwall amzer. Arouez an esperañs en amzer da  zonet. Riwal Huon neo ket skrivagner a-vicher. Tri blezad-pad en deus labouret àr al levr-mañ. Kontiñ a ra ennañ, buhez Gwenole, ur paotr yaouank bet ganet e Kreiz Breizh er blezadoù 60/70, e-barzh un dachenn. Riwal Huon a ouia tresañ ar vuhez àr ar maezioù, al labour-douar, an natur, an darempredoù kreñv etre an dud, ar familh, an amezeion. Met setu ma ta dan dachenn dober freuz-stal ha ret mat eo da dud Gwenole mont da labourat e kêr Karaez ha da gavout bod en un HLM. Ha gwelet a reer mard eo ken donezonet  Riwal Huon evit deskriviñ ar vuhez e kêr. Neo ket Gwenole paotr ar skol, neuze e ra e soñj da vont àr ar vicher doer ha gopret eo get Marsou, ur mignon de dud.    Aes ha bourrapl da lenn, Ar march glas a zo bet lakaet er renk kentañ get ar juri a-bezh, kement-mañ ne oa ket arruet choazh. Tolpet e oa bet en Alre dar sadorn 19 a viz Meurzh. Èl-kustum eo bet roet ar priz e-kerzh un abadenn Webnoz, skignet àr-eeun ar ar rouedad (lechienn Brezhoweb). A-benn un nebeut deizioù e vo lakaet  enlinenn. 